CELEX: 62019CN0191
Language: fi
Date: 2019-02-27 00:00:00
Title: asia C-191/19: Ennakkoratkaisupyyntö, jonka Landgericht Frankfurt am Main (Saksa) on esittänyt 27.2.2019 — OI v. Air Nostrum Lineas Aereas del Mediterraneo SA

17.6.2019   
            
            
               FI
            
            
               Euroopan unionin virallinen lehti
            
            
               C 206/22
            
         
      Ennakkoratkaisupyyntö, jonka Landgericht Frankfurt am Main (Saksa) on esittänyt 27.2.2019 — OI v. Air Nostrum Lineas Aereas del Mediterraneo SA
      (asia C-191/19)
      (2019/C 206/26)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Frankfurt am Main
      
         Pääasian asianosaiset
      
      
         Valittaja: OI
      
         Vastapuoli: Air Nostrum Lineas Aereas del Mediterraneo SA
      
         Ennakkoratkaisukysymykset
      
      
                  1)
               
               
                  Onko silloin, kun lähtöselvityksessä lentokentällä ilmoittautuvan lentomatkustajan, jolla on vahvistettu varaus tietylle lennolle, varaus muutetaan vastoin hänen tahtoaan myöhemmälle lennolle, kyseessä lentomatkustajien oikeuksista annetun asetuksen (1) 4 artiklan 3 kohdassa tarkoitettu lennolle pääsyn epääminen, kun lento, jolle lentomatkustajalla oli vahvistettu varaus, edelleen suoritetaan?
               
            
                  2)
               
               
                  Jos ensimmäiseen kysymykseen vastataan myöntävästi: Voidaanko lentomatkustajien oikeuksista annetun asetuksen 5 artiklan 1 kohdan c alakohdan iii alakohtaa soveltaa analogisesti tilanteissa, joissa on kyse lentomatkustajien oikeuksista annetun asetuksen 4 artiklan 3 kohdassa tarkoitetusta lennolle pääsyn epäämisestä?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).